STI มอบทุนการศึกษาบุตรพนง. 20 คน
"สโตนเฮ้นจ์ อินเตอร์" หรือ STI มอบทุนการศึกษา ให้บุตรของบุคลากร ประจำปี 64 จำนวน 20 ทุน
"สโตนเฮ้นจ์ อินเตอร์" หรือ STI มอบทุนการศึกษาให้แก่บุตรของบุคลากรในบริษัท ประจำปี 64 จำนวน 20 ทุน เพื่อเป็นขวัญกำลังใจให้กับบุคลากรและครอบครัว
4 ส.ค. 2564

บริษัท สโตนเฮ้นจ์ อินเตอร์ จำกัด (มหาชน) หรือ STI กลุ่มผู้นำในธุรกิจที่ปรึกษาบริหารและควบคุมงานก่อสร้างครบวงจร เดินหน้าขยายโอกาสทางการศึกษา โดยมี นายสมเกียรติ ศิลวัฒนาวงศ์ ประธานเจ้าหน้าที่บริหาร ได้ส่งมอบทุนการศึกษาให้กับบุตรและธิดาของบุคลากรในบริษัท ประจำปี 2564 จำนวน 20 ทุน ณ สำนักงานใหญ่ STI
ทั้งนี้ เพื่อเป็นขวัญและกำลังใจให้กับบุคลากรและครอบครัว ตลอดจน เล็งเห็นความสำคัญในการเพิ่มโอกาสทางการศึกษา เพราะเป็นกลไกพื้นฐานที่จะพัฒนาบุคลากรในสายอาชีพต่างๆที่มีคุณภาพ และจะนำไปสู่การพัฒนาสังคมและประเทศในอนาคตอย่างยั่งยืน